ຊາວຢູ​ເຄຣນ ທັບມ້າງ ຮູບປັ້ນ ຂອງອະດີດຜູ້ນຳ ໂຊຫວຽດ Vladimir Lenin ລົງ ທີ່ເມືອງ Kharkiv 
ພວກ​ປະ​ທ້ວງຫຼາຍພັນຄົນ ພາກັນ​ຮ້ອງ​​ເຊຍ ​ແລະ​ແລ່ນ ​ຢ່າງໄວວາ​ ເຂົ້າ​ໄປ​ເອົາ​ ຊິ້ນສ່ວນ​ຂອງ​ຮູບ​ປັ້ນ ຂອງ​ຜູ້​ທີ່​ພວກ​ເຂົາ​ເຈົ້າ​ເຄີຍບູຊາ​​ນັ້ນ ​ເພື່ອ​ເກັບ​ໄວ້​ເປັນ​ທີ່​ລະ​ລຶກ.
ຊາວຢູເຄຣນ ຢູ່ເມືອງ Kharkiv ທາງພາກຕາເວັນອອກຂອງ ປະເທດ ໄດ້ພາກັນທຳລາຍ ສັນຍາລັກອັນນຶ່ງທີ່ສຳຄັນທີ່ສຸດ ຈາກປະຫວັດສາດຂອງຣັດເຊຍ ນັ້ນກໍຄື ຮູບປັ້ນຂອງ Vladimir Lenin ທີ່ເປັນສັນຍາລັກຂອງອະດີດສະຫະພາບໂຊຫວຽດ ພວກຜູ້ຊາຍຫລາຍໆກຸ່ມໄດ້ພາກັນປີນຂຶ້ນໄປເທິງອະນຸສາວະລີ ໃນຈະຕຸລັດກາງເມືອງ ແລະ ໄດ້ແກະສະຫລັກ ຄຳເວົ້າວ່າ   ໃສ່ຮູບປັ້ນນັ້ນ ກ່ອນທີ່ຈະເລື່ອຍຂາ ທັງ ສອງເບື້ອງ ແລະ ດຶງຮູບປັ້ນລົງ ດ້ວຍເຊືອກເຫລັກ ພວກປະທ້ວງຫຼາຍພັນຄົນ ພາກັນຮ້ອງເຊຍ ແລະແລ່ນຢ່າງໄວວາ ເຂົ້າໄປເອົາຊິ້ນສ່ວນຂອງຮູບປັ້ນ ຂອງຜູ້ທີ່ພວກເຂົາເຈົ້າເຄີຍບູຊາ ທີ່ຖືກທັບລົງນັ້ນ ເພື່ອເກັບໄວ້ເປັນທີ່ລະລຶກ ເຈົ້າໜ້າທີ່ຕຳຫລວດບໍ່ໄດ້ເຂົ້າໄປແຊກແຊງເລີຍ ລັດຖະມົນຕີກະຊວງພາຍໃນຢູເຄຣນ ທ່ານ Arsen Avakov ໄດ້ຂຽນຂໍ້ຄວາມລົງໃນ Facebook ເວັບໄຊ້ຂອງທ່ານວ່າ  ແລະໃຫ້ຂໍ້ສັງເກດວ່າ ເຈົ້າໜ້າທີ່ໃນທ້ອງຖິ່ນ ໄດ້ຕັດສິນໃຈ ທີ່ຈະນຳເອົາຮູບປັ້ນຂອງ ທ່ານ Lenin ລົງຢູ່ແລ້ວ ອະນຸສາວະລີຂອງທ່ານ Lenin ຫຼາຍກວ່າ 160 ແຫ່ງ ໄດ້ຖືກທັບລົງ ຢູ່ໃນຢູເຄຣນ ໃນເວລາບໍ່ຮອດ 1 ປີ ພ້ອມກັນນັ້ນ ໃນວັນອາທິດວານນີ້ ປະທານາທິບໍດີສະຫະລັດ ບາຣັກ ໂອບາມາ ກ່າວ ໃນລາຍການໂທລະພາບ 60 Minutes ຂອງເຄືອຂ່າຍ CBS ວ່າ ທ່ານຄິດວ່າມີທາງເປັນໄປໄດ້ທີ່ຣັດເຊຍຈະເຄື່ອນໄຫວເຂົ້າໄປ ໃນອັນທີ່ທ່ານເອີ້ນວ່າ ທ່ານ ໂອບາມາ ໄດ້ໃຫ້ຂໍ້ສັງເກດວ່າ ຄວາມກ້າວໜ້າໃນຢູເຄຣນໃນທຳ ນອງນັ້ນ ລວມທັງການຢຸດຍິງກັບພວກແບ່ງແຍກດິນແດນນິຍົມຣັດເຊຍ ຂໍ້ຕົກລົງເລື້ອງແກ໊ສກັບມົສກູ ແລະ ການລົງໂທດຕ່າງໆ ທີ່ໄດ້ສົ່ງຜົນກະທົບຕໍ່ເສດຖະກິດຂອງຣັດເຊຍ ອາດຈະບໍ່ເກີດຂຶ້ນໄດ້ຖ້າປາດສະຈາກແນວທາງອັນໜັກແໜ້ນຂອງສະຫະລັດ ທີ່ພ້ອມກັນນັ້ນ ກໍອຳນວຍ ໂອກາດ ໃຫ້ຣັດເຊຍເລືອກເອົາເສ້ນທາງອື່ນໄດ້